ORDE do 12 de novembro de 2010 pola que se ditan normas para garantir os servizos esenciais da Compañía de Radio-Televisión de Galicia e as súas sociedades durante a folga  dunha hora entre as 11.45 horas e as 12.45 horas do día 16 de novembro de 2010.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 15/11/2010

O artigo 28º.2 da Constitución española recoñece, como dereito fundamental da persoa, o dereito á folga.
O exercicio deste dereito na Administración e nas empresas, entidades e institucións públicas ou privadas, que presten servizos públicos ou de recoñecida e inaprazable necesidade, no ámbito e competencias da Comunidade Autónoma de Galicia, está condicionado ao mantemento dos servizos esenciais fixados no artigo 2º do Decreto 155/1988, do 9 de xuño (DOG nº 116, do 20 de xuño), entre os que se atopan os medios de comunicación social.
O artigo 3º do devandito decreto faculta o conselleiro competente por razón do servizo esencial afectado para que, mediante orde e ante cada situación de folga, determine o mínimo de actividade necesaria para asegurar o mantemento de tal servizo, así como para fixar o persoal preciso para a súa prestación, oído o comité de folga.
O comité interempresas da Compañía de Radio Televisión de Galicia e as súas sociedades (CRTVG, RTG, S.A. e TVG, S.A.), en escrito do 5 de novembro de 2010, comunica a convocatoria de folga que afectará todo o persoal que presta os seus servizos para a CRTVG e as súas sociedades entre as 11.45 horas e as 12.45 horas do día 16 de novembro.
A necesaria conciliación entre o exercicio do dereito constitucional de folga e o mantemento dos servizos esenciais, obriga a Administración autonómica, de acordo coa normativa vixente, a fixar uns servizos mínimos indispensables para o funcionamento dos servizos esenciais que se concretan nesta orde.
Neste sentido, en atención ao criterio establecido no auto do 19 de xuño de 2002 da Sala do Contencioso- Administrativo do Tribunal Superior de Xustiza, enténdese que os servizos mínimos que hai que fixar para o período de folga convocado non poderán exceder en cada empresa do número de persoas que normalmente permanecen nelas con ocasión dun domingo ou día festivo.
En consecuencia, por proposta do director xeral da CRTVG, e oído o comité de folga,
DISPOÑO:
Artigo único.
1) Terán a consideración de servizos mínimos os que se relacionan seguidamente:
Compañía de Radio e Televisión de Galicia.
1. CRTVG:
Sistemas de información: 1 analista-programador/a.
5.2. TVG, S.A.:
-Servizos xerais: 1 axudante de mantemento e 1 oficial técnico/a electricista.
-Técnicos:
*Operacións técnicas: 2 técnicos electrónicos.
* Control central: 2 técnicos/as electrónicos.
*Almacenistas: 1 almacenista.
-Informativos e deportes:
*24 redactores/as; 6 reporteiros/as gráficos/as; 1 auxiliar de informativos; 1 asesor/a lingüista e 3 auxiliares de redacción.
*Produción de informativos, programas e deportes: 3 produtores/as e 3 axudantes de produción.
*Medios e realización: 3 realizadores/as; 5 axudantes de realización; 11 operadores/as-montadores/as de vídeo; 2 operadores/as de posprodución; 4 grafistas tituladores/as e 1 deseñador/a gráfico.
*Cámaras: 4 operadores/as de cámara.
*Son: 1 técnico/a de son e 2 operadores produtores de son.
*Control de cámara: 1 control de cámara.
*Maquillaxe: 1 maquillador/a.
*Iluminación: 2 técnicos/as de iluminación.
*Retransmisións: 1 auxiliar administrativo/a.
*Documentación: 2 documentalistas e 1 almacenista.
-A Coruña: 1 reporteiro/a gráfico/a; 1 operador/a- montador/a de vídeo e 1 redactor/a.
-Vigo: 1 redactor/a.
-Madrid: 1 redactor/a.
-Lugo: 1 operador/a-montador/a de vídeo; 1 reporteiro/a gráfico/a e 1 redactor/a.
-Ferrol: 1 operador/a-montador/a de vídeo; 1 reporteiro/a gráfico/a e 1 redactor/a.
-Ourense: 1 redactor/a; 1 operador/a-montador/a de vídeo e 1 reporteiro/a gráfico/a.
-Pontevedra: 1 redactor/a; 1 operador/a-montador/a de vídeo e 1 reporteiro/a gráfico/a.
5.3. RTG, S.A.
-Técnico: 1 técnico/a electrónico.
-Emisións: 3 operadores/as de control.
-Informativos e deportes: 7 redactores/as; 2 auxiliares de programas e 3 locutores/as.
*A Coruña: 1 redactor/a.
*Ferrol: 1 redactor/a.
*Vigo: 1 redactor/a.
*Ourense: 1 redactor/a.
*Lugo: 1 redactor/a.
*Pontevedra: 1 redactor/a.
Disposición derradeira
Unica.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, doce de novembro de dous mil dez.
Alfonso Rueda Valenzela
Conselleiro de Presidencia, Administracións Públicas e Xustiza